  Виталий Пронин 31-тӥ южтолэзе «Удмурт дунне» газетысь журналистъёс вамыштӥзы Ижысь Эшъяськон юртэ. Редакция та акцие трос аръёссэ пыриське ни. Эшъяськон юртэ ог 30 пала адями люкаськиз. Пӧлазы «Шунды», «Удмурт Кенеш» огазеяськонъёсысь азьветлӥсьёс, нош тужгес но трос - «Удмурт дунне» газетысь ужасьёс. Журналистъёс визьдэс эскерыны арлы быдэ ветло. Нош кин кабинетэ лыктыса парта сьӧры пуксьыны уг ваньмы, диктантэз гожтэ радио пыр. Кин таӵе амалэз бырйиз, ужъёстэс ыстоно «Мынам Удмуртие» ТРК-е 9-тӥ оштолэзёзь таӵе адресъя: Ижкар, Песочной урам, 9-тӥ юрт, гожтэттэс «Бадӟым удмурт диктант» шуыса пусъе. Яке ыстэ diktant2018@mail.ru электрон почта пыр.- Диктант гожтонлэсь мӧзмоно но. Тодэ вайиськод, кызьы школаын, университетын озьы визьдэ эскеро вал, - шуэ «Удмурт дунне» газетысь дизайнер Вера Штыкова. - Мынам мамае но диктантэз гожъя… радио пыр. Но эскерисьёслы уг келя.[gallery size="large" columns="2" link="file" ids="29998,30001,30000,29999"]- Диктантэ асме эскерыны ветлӥсько, - шуэ «Удмурт дунне» газетысь корректор Алёна Шкляева. - Кылем аръёсы кадь ик, туэ но ӟучаз но мыныны медӥсько. Ӟуч диктантын кылем арын одӥг янгыше но ӧй вал бере, туэ но талэсь улӥе усеме уг поты.Бадӟым удмурт диктантэз туэ шаерамы паськыт гожтӥзы, акция борды итӥськизы мукет шаеръёсын улӥсьёс но — усьтэмын вал 100-лэсь ятыр интыос. Нош кин кызьы гожтӥз, тодомы 30-тӥ оштолэзе — соку вань текстъёс эскеремын луозы ни.Мария Векшина Туспуктӥз Максим Егоров  